
ΑΝΑΚΟΙΝΩΣΗ
Ε.Σ.Α.μεΑ.: Νησιωτική πολιτική για τα άτομα με αναπηρία- αιτήματα για τις μετακινήσεις στο Β. Αιγαίο από την Περ. Ομοσπονδία ΑμεΑ Β. Αιγαίου  
Η Περιφερειακή Ομοσπονδία ΑμεΑ Β. Αιγαίου , Β/θμιο Σωματείο που εκπροσωπεί άτομα με αναπηρία, χρόνιες ή/και σπάνιες παθήσεις και τις οικογένειές τους στην Περιφέρεια Β. Αιγαίου, μέλος της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.), ζητά ουσιαστικές παρεμβάσεις στην ακτοπλοΐα και τις ενδοπεριφερειακές μετακινήσεις και καταθέτει συγκεκριμένες προτάσεις προς την Πολιτεία για τη βελτίωση της καθημερινότητας των ατόμων με αναπηρία και των οικογενειών τους
Με έγγραφό της απευθύνεται στο υπουργείο Ναυτιλίας και Νησιωτικής Πολιτικής, στην Περιφέρεια Βορείου Αιγαίου, στους Δήμους και στα μέλη της Ομοσπονδίας, διεκδικώντας:
50% έκπτωση στα ακτοπλοϊκά εισιτήρια για άτομα με αναπηρία, χρόνιες ή/και σπάνιες παθήσεις και τις οικογένειές τους, με 50% ποσοστό αναπηρίας από τα ΚΕΠΑ.
Δωρεάν μετακινήσεις για άτομα με αναπηρία και τις οικογένειές τους με ποσοστό αναπηρίας μεγαλύτερο από 50% εντός νομού (πχ. Χίος - Οινούσσες - Ψαρά μεταξύ των νησιών)
Δωρεάν μετακίνηση από 50% και άνω για εκτός νησιών για άτομο με αναπηρία και για συνοδό για απαραίτητες ιατρικές πράξεις με βεβαίωση γιατρού.
Αναβάθμιση των υποδομών στα πλοία (σύγχρονα αμαξίδια, αύξηση καμπινών ατόμων με αναπηρία, αναβατόρια, εξειδικευμένο προσωπικό, προσβασιμότητα)


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

